רונן חן

רונן חן (נולד ב-1965) הוא מעצב אופנה ישראלי ובעלי מותג אופנה הנושא את שמו. רונן חן נולד ברמת גן, בן לגאולה, יועצת השקעות בבנק, ולסלים, רוקח בעבר והיום עובד לצד בנו. למרות שבמקור הוא תכנן ללמוד אדריכלות, בשל משך הלימודים והמרחק מהבית, החליט חן ללמוד עיצוב אופנה. בשנת 1986, לקראת שחרורו מהצבא, הוא נרשם ללימודי עיצוב אופנה בשנקר. בשנה השלישית של התואר הוא החל למכור חגורות ונעליים לחנויות בוטיק ברחבי תל אביב. במהלך השנה הרביעית ללימודים הוא החל להרוויח כסף ממכירת פריטי אופנה במחירים נגישים . בשנת 1990, מיד עם סיום הלימודים, הוא החל לעבוד עבור מעצב האופנה גדעון אוברזון והחל להתמקצע בתפירה עילית. בשנת 1993 הוא הקים את מותג האופנה "רונן חן", ופתח סטודיו בדירתו. בשנת 1994 פתח חן את החנות הראשונה ברחוב שינקין בתל אביב . בשנת 1995, בעקבות ההצלחה לה זכה בתערוכה בלונדון, פתח בשיתוף עם זכיין 3 חנויות בבירה הבריטית. חנויות אלו נסגרו כעבור שנתיים, בעקבות החלטתו של חן להתמקד בפיתוח המותג בישראל . בשנת 2009 פתח רונן חן חנות חדשה של המותג בלונדון באזור פורטמן וילאג'. חנות זו נסגרה בשנת 2014. בשנת 2010 קיבל חן הזמנה לעצב קולקציה בהיקף של כ- 200 אלף דולר עבור רשת הכלבו "NORDSTROM", המונה כ- 90 סניפים רחבי ארצות הברית. מאז אוגוסט 2012, המותג רונן חן כולל 19 חנויות בישראל ו- 400 נקודות מכירה במדינות שונות ברחבי העולם, בהן ארצות הברית, קנדה, אנגליה ויפן. חן הוא אב לשתי בנות, ומתגורר כיום בתל אביב. לאורך השנים דגמנו את בגדי המותג שחקניות ודוגמניות בהן אילנית לוי, אפרת דור, אניה מרטירוסוב, יאנה גור ויעל גולדמן. בשנת 2007 הופיעה חליפה של חן במגזין "O" של אופרה וינפרי. בשנת 2014 ציין חן 20 שנה למותג, במסגרת תצוגת אופנה חגיגית בשבוע האופנה "גינדי תל אביב" . לדבריו של רונן חן, הוא "מעצב לנשים אמיתיות" – נשים שרוצה להיות אופנתיות, אך מעל הכול רוצות ללבוש בגדים פרקטיים. בין הקולקציות שיצר: 2014 – בהשראת שבוע האופנה "גינדי תל אביב", השיק חן את רונן חן Limited By – קולקציית קפסולה המתחדשת מדי עונה. 2015 – השקת קולקציה משותפת עם הדוגמנית אניה מרטירוסוב. 2017 – השקת קולקציה משותפת עם הסטייליסטים מזל חסון וראובן כהן. 2017 – השקת קולקציה משותפת עם מעצבת האופנה נעה רביב. מדיה וקבצים בנושא רונן חן בוויקישיתוף אתר האינטרנט הרשמי של רונן חן Avigayil Kadesh, Ronen Chen’s inexpensive designer success, Israel Ministry of Foreign Affairs, 23.2.2012 חדווה אלמוז, כשאופנה ועיצוב נפגשים: הצצה לדירתו של מעצב האופנה רונן חן, בניין ודיור יעל בן ישראל, ‏יצירתיות במונוכרום: רונן חן משיק קולקציה אביבית חדשה, באתר גלובס, 30 באפריל 2015 סהר שלו, "במקום פרסים שיתנו סיוע", באתר "ידיעות אחרונות", 17 בדצמבר 2018 אופיר חובב, המעצב רונן חן לא חושש מתהפוכות עולם האופנה, באתר הארץ, 22 בדצמבר 2022 איתי יעקב, מעצב האופנה רונן חן: "גם אחרי 30 שנה, אני עדיין רעב להצליח", באתר ynet, 18 בספטמבר 2023 Abigail Klein Leichman, The Israeli who dresses the world, 28.11.2011 רונן חן על קו לונדון תל אביב Fashion Forward, 29.12.2011 גלי רונן, המעצב רונן חן פותח חנות ראשונה בלונדון כלכליסט, 8.6.2009 רוני ודנאי, מציאות מלוטשת: החיים על פי רונן חן, וואלה!, 3.9.2012 רותם רוזנטל, רונן חן במגזין של אופרה וינפרי, וואלה!, 14.8.2006 יעל רגב, שבוע האופנה גינדי תל אביב: התצוגה של רונן חן, Xnet, 10.3.2014 יולי ברקאי ברקוביץ, עם הרבה חן, mako, 8.5.2012 רוני ודנאי, מהדורה מוגבלת: רונן חן משיק קו אופנה חדש, וואלה!, 12.11.2014 בלה גונשורוביץ, חן חן: הקולקציה המסעירה של אניה מרטירוסוב ורונן חן, TimeOut, 22.11.2011 אלינור דביר, אופנה שמרגשת אותנו: שיתוף הפעולה המקומי שכולם מדברים עליו, וואלה!, 29.5.2017 נאוה סליברה, לשים פס על החוקים הישנים: הקולקציה המשותפת של רונן חן ונעה רביב, וואלה!, 13.11.2017